
A Japán Birodalom világháborús külpolitikája

Dolgozatomban a Japán Birodalom külpolitikáját vizsgáltam a világháborúk korszakában. Egy izgalmas periódusról beszélhetünk, mivel Japán míg az első világháborúban az antant hatalmakat támogatta, addig a második világháborúban olyan nagyhatalmi érdekeket és célokat fogalmazott meg, melyek következtében szembe került egykori szövetségeseivel. Ezek mellett taglalva van a két világháború közötti időszak, melyben olyanfajta fordulat vette kezdetét, mely a japán külpolitikában is nagy változást eredményezett. A dolgozatban válaszokat kerestem olyan kérdésekre, mint például a Japán Birodalom milyen bilaterális kapcsolatokat ápolt a nagyhatalmakkal? Milyen szereplőként jelent meg a nemzetközi porondon? Miért és milyen változás késztette Japánt arra, hogy egykori szövetségesei ellen szálljon harcba a tengelyhatalmak tagjaként? Kutatásom során angol és magyar nyelvű források járultak hozzá kérdéseim megválaszolásaihoz, melyek által jobban megismerhettem és megérthettem Japán ezen időszakát.
 



